Самарканд ихыркәшахеит ҩымш имҩаԥысуаз Валдаитәи аклуб X Азиатәи аконференциа. Урыстәылеи, Европеи, Асовет Еидгыла иаҵанакуаз аҳәынҭқаррақәеи рзы ари аексперттә клуб хра аманы иҟоуп. "Валдай" алахәылацәа иазгәарҭеит атәылақәа рҳәаақәа иҭыҵны аинтеграциа рхы шаздырхо, адунеи аҿиара ацентр Мраҭашәарантәи Мрагылараҟа ииасуа иалагеит. Арҭ амшқәа рзы Усбекисҭан жәеиза ҳәынҭқарра рҟнытә аекспертцәа злацәажәоз Валдаитәи аклуб аҿиаразы мҩақәас ирбо атәы шәахәаԥш авидеонҵамҭаҿ.
Иара убас шәаԥхьар ҟалоит:
Европа аамҭа цеит, Азиа ауаатәыҩса рҭоурых аҩуеит
Саида Жьиԥҳа лышәҟәы "Амра ашәахәақәа" аӡыргара мҩаԥысит Sputnik апресс-центр аҿы ԥхынгәы 7 рзы.
Автор еиҭалҳәеит ашәҟәы аҩра аидеиа шлызцәырҵыз, лхықәкы шыналыгӡоз, аҭыжьраҿ илыцхраауаз ртәы уҳәа. Ашәҟәы-альбом асахьақәа рацәаны иагәылоуп. Иара еиқәыршәоуп х-бызшәак рыла: аԥсуа текст аурысшәахь еиҭалгеит Зарина Коӷониаԥҳа, аҭырқәшәахь - Октаи Ҷкотуа.
Абри иазкны иаҳа инеиҵыху аматериал шәаԥхьар ҟалоит абра>>
Тҟәарчалтәи адгьылаҵаҿтәи аӡфымцастанциа ргылан ашахта № 8 аҩнуҵҟа, хә-километрак ицатәуп иараҿынӡа. Ашахта ахаҭа аартын иаҳхысыз ашәышықәса 60-тәи ашықәсқәа раан. Арацәаҵхыҩцәа игәарҭеит ашахта аҩнуҵҟа ацаҟьа ҭаԥҽны адгьыл ақә ахь укылсыр шауаз, Аалӡга аӡиас ааирҭаҿы. Абас иагьырыӡбеит аӡфымцастанциа аргылара.
Аха абри ауникалтә ргыламҭа хархәашьак аимуит. Аханатә ишазхәыцуаз ала, ари астанциа Тҟәарчал ашахтанапхгара зегьы фымцала еиқәнаршәар акәын. Аха нас иара рҭахны иҟамлеит. Уи адагьы астанциа астандартқәа ирықәшәо иҟамызт: атурбинақәа азышьақәыргыламызт, аӡеизакырҭа аҭыԥгьы азылхны иамамызт.
Апроект ааныркылеит, нас лассы астанциа еимырхит. Иахьазы ари аобиект шамахамзар зегьы ирхашҭхьеит. Аӡфымцастанциахь унеирц азы адгьыл аҵа иҭылашьцаау аҳаԥкылҵәа уҭаланы хә-километрак уцароуп.
Аԥсны Алхратә комиссиа хада иҭацәыз адепутаттә ҭыԥқәа рахь ԥхынгәы 12 рзы алхрақәа рымҩаԥгара ҿҳәарас ишьақәнаргылеит.
Аԥсны Жәлар Реизарахь алхрақәа мҩаԥысуеит алхратә ҭыԥ хадақәа ԥшьба рҿы: Кындыӷтәи, Гәдоуҭатәи, Бзыԥтәи, Оҭҳаратәи. Бзыԥтәи алхратә ҭыԥ хада № 10 аҟынтә Жәлар Реизара адепутатрахь кандидатцәас иқәгылоуп: Ҭамаз Леибеи Ҭемыр Беиеи.
"Ажәабатәи алхырҭатә ҭыԥ хадаҿы ашәҟәы иҭагалоуп алхыҩцәа 5-нызықьҩык инареиҳаны. Ҳокруг аҿы иҟоуп алхырҭатә ҭыԥқәа хәба. Алхыҩцәа рсиақәа зегьы кнаҳауп, ачымазаҩцәа рҟнытә арзаҳалқәа адкылара ҳалагахьеит. Ҳкомиссиа ахадацәа зегьы рҭыԥқәа рҿы иҟоуп. Асабша асиақәа еиҭагәаҭахоит, ари аамҭа иалагӡаны аиҭакрақәа ҟалазар урҭ ашәҟәы иҭаҳгалоит, иара убасгьы ианыхтәу дҟаларгьы уи аусгьы нагӡахоит", - ҳәа еиҭалҳәеит Кәакәасқьырԥҳа.
Азакәанԥҵаратә мчраҿы амандатқәа ԥшьба ҭацәуп - уаанӡа депутатцәас иҟаз атәыла ахада Аслан Бжьаниа, аԥыза-министр Александр Анқәаб, Аҩнуҵҟатәи аусқәа рминистр Дмитри Дбар, Гагра араион ахада инапынҵақәа назыгӡо Иури Хагәышь рҭыԥқәа.
Кындыӷтәи алхратә ҭыԥ хада №31 аҟнытә Жәлар Реизара адепутатрахь кандидатцәас иқәгылоуп: Аидар Кәыҵниа, Гарри Кокаиа, Џьансыхә Адлеиба; Гәдоуҭатәи алхратә ҭыԥ хада №18 ала - Асҭамыр Ахбеи Алхас Ҳагбеи; Оҭҳаратәи алхратә ҭыԥ хада №14 аҟнытә Жәлар Реизара адепутатрахь кандидатцәас иқәгылоуп Робесҭан Габлиеи Алмасхан Барцыци.
Иара убас шәаԥхьар ҟалоит: